Source: http://www.jamijarvi.fi/kunta/paatoksenteko/poytakirjat/getfile.php?file=867
Timestamp: 2018-01-18 02:08:14+00:00
Document Index: 24497461

Matched Legal Cases: ['§ 40', '§ 41', '§ 45', '§ 38', '§ 38', '§ 34', '§ 40', '§ 41']

to 12.06.2008 klo 18.30
§ 40 PERUSOPETUKSEN TUNTIOPETUSTEHTÄVIÄ LV 2008- 2009 / KUVAAMATAITO, TIETOTEKNIIKKA, OPINTO- OHJAUS/ NÄPPÄILYTAITO JA ILMAISUTAITO SEKÄ ....... TIETOTEKNIIKKAVASTAAVAN TYÖ
§ 41 KOULULAISKULJETUKSET LUKUVUOSINA 2008-2010
§ 45 MUUT MAHDOLLISET ESILLE TULEVAT ASIAT
Sivistyslautakunta 4/08
to 12.06.2008 klo 18.30- 19.10
Kati Mansikkamäki, §§ 38-40 ja 42- 47
§§ 38-47
Tarkastusaika Jämijärvi ___.6.2008
Kati Mansikkamäki Kirsi Leppihalme
Pöytäkirjan tarkastajiksi valittiin Kati Mansikkamäki ja Kirsi Leppihalme. Tarkastus päätettiin pitää pe 13.6.2008 klo 11.00.
Sivistyslautakunta 20.05.2008 § 34
§ 40 PERUSOPETUKSEN TUNTIOPETUSTEHTÄVIÄ LV 2008-2009 / KUVAAMATAITO, TIETOTEKNIIKKA, OPINTO-OHJAUS/ NÄPPÄILYTAITO JA ILMAISUTAITO SEKÄ TIETOTEKNIIKKAVASTAAVAN TYÖ
Sivltk 34 § Jämijärven keskuskoululla tuntiopetustehtävissä on ollut lukuvuonna 2007-2008 opetustehtävissä muodollista kelpoisuutta vailla olevia henkilöitä, jonka vuoksi opetustunteja tulee asettaa yleisesti haettaviksi lukuvuodeksi 2008-2009.
Ehdotus: Sivistyslautakunta päättää valita em. päätoimiseen tuntiopettajan tehtävään lukuvuodeksi 2008 -2009 Saija Holman.
§ 41 KOULULAISKULJETUKSET LUKUVUOSINA 2008 -2010
Koululaiskuljetukset on edellisen kerran kilpailutettu lukuvuosina 2004 -2007, sekä lisäksi tehty sopimus optiovuodelle 2007-2008.
Tarjousasiakirjoja on pyydetty Pohjois-Satakunta -lehdessä, Kankaanpään Seudussa sekä kunnan virallisella ilmoitustaululla ilmestyvällä ilmoituksella.
Tarjoukset on pyydetty edellisvuosien tarjouspyyntöjen perusteella laadittuihin, mutta uudistettuihin kaavake­malleihin.
Rehtori on selvittänyt kuntaliiton asiantuntijoilta kilpailuttamiseen ja oppilaskuljetuspalvelujen hankintaan liittyviä käytänteitä ja laillisuuskysymyksiä. Ohjeita ja neuvoja ovat antaneet kuntaliiton kilpailuttamis- ja hankintayksikön johtava lakimies sekä kuntaliiton liikennepolitiikan asiantuntijana toimiva liiken­neinsinööri.
Kilpailuttaminen on suunniteltu niin, että tarjouksen voi tehdä kokonaistarjouksena. Jotta mahdollisimman moni pieni yrittäjä voisi ottaa osaa kilpailuun, eikä jäisi mm. kaluston vähyyden vuoksi ulos kilpailusta, on tarjottu mahdollisuutta antaa tarjous myös alihankintana.
Pienemmät yrittäjät voivat muodostaa yhteenliittymän ja antaa yhteistarjouksen. Tämä on johtavan lakimiehen mukaan mahdollista kun yrittäjät eivät yksin voi vähäisten voimavarojen (kaluston puute) vuoksi yksin antaa tarjousta. Tällaisesta käytännöstä on oikeuslaitoksen ennakkopäätös olemassa. Tällä mahdollisuudella edistetään ja laajennetaan kilpailua, kun pienet yrittäjät voivat osallistua siihen. Tällöin jokainen yrittäjä allekirjoittaa tarjouksen.
Lehti- ilmoitus on liitteenä 41.1. Tarjouspyyntöasiakirjat ovat liitteenä 41.2.
Määräaikaan mennessä kokonaistarjouksen koululaiskuljetuksista ovat jättäneet Timo Ranta ja Ari Lamminmäki Oy. Tarjousten avauspöytä­kirja on esityslistan liitteenä.
Kokonaistarjous koululaiskuljetuksen järjestämisestä on pyydetty viikkohintana.
Timo Rannan tarjouksen mukainen viikkohinta on 3.838 euroa (sis alv) ja
Ari Lamminmäki Oy:n tarjouksen mukainen viikkohinta on 4.400 euroa (sis.alv).
Ehdotus: Sivistyslautakunta päättää hyväksyä taksiautoilija Timo Rannan tarjouksen koulukuljetusten järjestämisestä lukuvuosiksi 2008 -2010 hinnaltaan halvempana. Sen lisäksi sivistyslautakunta varaa mahdolli­suuden tehdä yhden lukuvuoden kestävän jatkosopimuksen kilpailun voittaneen autoilijan kanssa, ilman uutta tarjouskilpailua, tarjouspyynnön mukaisesti.
Kati Mansikkamäki poistui tämän pykälän käsittelyn ajaksi.
KANKAANPÄÄN MUSIIKKIOPISTOSSA OPISKELEVAT JÄMIJÄRVEN KUNNAN OPPILAAT LV 2008 -2009
Jämijärven kunnasta opiskeli Kankaanpään musiikkiopistossa lukuvuonna 2007-2008 11 oppilasta.
Sisäänpääsykokeissa Jämijärven kunnasta hyväksyttiin 1 uusi oppilas.
Kankaanpään musiikkiopisto pyytää Jämijärven kunnan vahvistusta Jämijärven kunnan oppilasmäärälle. Arvioitu oppilaspaikan hinta on 980 i/vuosi.
Ehdotus: Sivistyslautakunta päättää vahvistaa Kankaanpään musiikkiopiston jämijärveläisten opiskelijoiden määräksi 12 lukuvuodeksi 2008-2009.